ไข้ทับระดูหรือระดูทับไข้เกิดจากอะไร
อาการไข้ตัวร้อนที่พบในหญิงที่มีประจำเดือนก็อาจมีสาเหตุได้ร้อยแปดพันอย่าง เช่นเดียวกับอาการไข้ตัวร้อนที่พบในคนทั่วไป อาจเกิดจากไข้หวัด ไข้หวัดใหญ่ คออักเสบ ไข้มาลาเรีย ปอดอักเสบ หรือ โรคอื่นๆ ก็ได้ทั้งนั้น เพียงแต่บังเอิญมาเกิดอาการตอนมีประจำเดือนเท่านั้นแหละครับ คุณหมออธิบาย โรคเหล่านี้บางครั้งหมอจะฉีดยาให้ ซึ่งก็ไม่ได้ทำให้เกิดอันตรายแก่คนไข้ไม่ว่าจะมีประจำเดือนหรือไม่ก็ตาม แล้วทำไมถึงเกิดความเชื่อดังกล่าวละคะ หญิงสาวย้ำ ก็ต้องสันนิษฐานเอาว่า คงมีคนไข้แบบนี้ถูกฉีดยาแล้วเกิดอันตรายขึ้นมาให้เห็นเป็นตัวอย่าง เช่น ครั้งหนึ่งเคยมีพระยืนยันว่า ได้ไปสวดศพหญิงสาวตายเนื่องจากเป็นไข้ทับระดูแล้วหมอฉีดยาให้ คุณหมออธิบาย การที่คนไข้ตายเนื่องจากจากการฉีดยามีสาเหตุสำคัญ คือ การแพ้ยา ในสมัยก่อนถ้าคนไข้เป็นโรคปีกมดลูกอักเสบ ซึ่งมักจะมีไข้ตามมาทีหลังประจำเดือน หมอนิยมฉีดยาเพนิซิลลินฆ่าเชื้อ ยานี้มีโอกาสทำให้แพ้ได้ง่าย ถ้าแพ้รุนแรงก็อาจตายคาเข็มได้ ยานี้ในสมัยก่อนยังนิยมใช้ฉีดรักษาโรคทอนซิลอักเสบและปอดอักเสบ ถ้าหากหญิงใดขณะมีประจำเดือนแล้วเป็นโรคเหล่านี้หากหมอฉีดยาเพนิซิลลินให้ก็มีโอกาสเสี่ยงต่อการแพ้ยาตายได้เช่นกัน คุณหมอหมายความว่า หญิงที่เป็นไข้ทับระดู ถ้าหากฉีดยาที่แพ้เป็นอันตรายได้
นรีเวชวิทยา (นรีเวชวิทยา) - Gynecology,อายุรศาสตร์ (อายุรศาสตร์) - Internal Medicine